CELEX: 32008L0107
Language: lt
Date: 1227571200000
Title: 2008 m. lapkričio 25 d. Komisijos direktyva 2008/107/EB, kuria iš dalies keičiama Tarybos direktyva 91/414/EEB dėl veikliųjų medžiagų abamektino, epoksikonazolio, fenpropimorfo, fenpiroksimato ir tralkoksidimo įtraukimo (Tekstas svarbus EEE)

26.11.2008   
            
            
               LT
            
            
               Europos Sąjungos oficialusis leidinys
            
            
               L 316/4
            
         
      KOMISIJOS DIREKTYVA 2008/107/EB
   2008 m. lapkričio 25 d.
   kuria iš dalies keičiama Tarybos direktyva 91/414/EEB dėl veikliųjų medžiagų abamektino, epoksikonazolio, fenpropimorfo, fenpiroksimato ir tralkoksidimo įtraukimo
   (Tekstas svarbus EEE)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 1 dalį,
   kadangi:
   
               (1)
            
            
               Komisijos reglamentuose (EB) Nr. 451/2000 (2) ir (EB) Nr. 1490/2002 (3) nustatytos Direktyvos 91/414/EEB 8 straipsnio 2 dalyje nurodytos darbo programos trečiojo etapo išsamios įgyvendinimo taisyklės ir nustatytas veikliųjų medžiagų, kurias reikia įvertinti dėl to, ar jas įtraukti į Direktyvos 91/414/EEB I priedą, sąrašas. Tame sąraše įrašyta abamektinas, epoksikonazolis, fenpropimorfas, fenpiroksimatas ir tralkoksidimas.
            
         
               (2)
            
            
               Šių veikliųjų medžiagų poveikis žmonių sveikatai ir aplinkai pranešėjų pasiūlytais naudojimo atvejais buvo įvertintas pagal Reglamentuose (EB) Nr. 451/2000 ir (EB) Nr. 1490/2002 išdėstytas nuostatas. Be to, šiais reglamentais skiriamos ataskaitas rengiančios valstybės narės, kurios pagal Reglamento (EB) Nr. 1490/2002 10 straipsnio 1 dalies nuostatas Europos maisto saugos tarnybai (EMST) privalo pateikti atitinkamas vertinimo ataskaitas ir rekomendacijas. Nyderlandai buvo paskirti abamektino ataskaitą rengiančia valstybe nare, o visa atitinkama informacija buvo pateikta 2005 m. spalio 27 d. Vokietija buvo paskirta valstybe nare, rengiančia epoksikonazolio, fenpropimorfo ir fenpiroksimato ataskaitas, o visa reikiama informacija buvo pateikta atitinkamai 2005 m. balandžio 28 d., kovo 17 d. ir spalio 25 d. Jungtinė Karalystė buvo paskirta tralkoksidimo ataskaitą rengiančia valstybe nare, o visą informaciją ji pateikė 2005 m. rugsėjo 6 d.
            
         
               (3)
            
            
               Šias vertinimo ataskaitas valstybės narės peržiūrėjo kartu su EMST ir 2008 m. gegužės 29 d. pateikė Komisijai kaip EMST mokslines abamektino, 2008 m. kovo 26 d. – epoksikonazolio ir tralkoksidimo, 2008 m. balandžio 14 d. – fenpropimorfo, o 2008 m. gegužės 5 d. – fenpiroksimato ataskaitas (4). Šias ataskaitas valstybės narės ir Komisija persvarstė Maisto grandinės ir gyvūnų sveikatos nuolatiniame komitete ir 2008 m. liepos 11 d. pateikė kaip Komisijos parengtas abamektino, epoksikonazolio, fenpropimorfo, fenpiroksimato ir tralkoksidimo peržiūros ataskaitas.
            
         
               (4)
            
            
               Po įvairiapusių tyrimų nustatyta, kad augalų apsaugos produktai, kurių sudėtyje yra abamektino, epoksikonazolio, fenpropimorfo, fenpiroksimato ir tralkoksidimo, gali būti laikomi iš esmės atitinkančiais Direktyvos 91/414/EEB 5 straipsnio 1 dalies a ir b punktų reikalavimus, visų pirma dėl naudojimo paskirčių, kurios buvo išnagrinėtos ir išsamiai pateiktos Komisijos peržiūros ataskaitose. Todėl šias veikliąsias medžiagas tikslinga įtraukti į I priedą, siekiant užtikrinti, kad augalų apsaugos produktai, kurių sudėtyje yra šių veikliųjų medžiagų, visose valstybėse narėse būtų registruojami vadovaujantis tos direktyvos nuostatomis.
            
         
               (5)
            
            
               Nepažeidžiant tos išvados, reikėtų gauti papildomos informacijos tam tikrais konkrečiais klausimais. Direktyvos 91/414/EEB 6 straipsnio 1 dalyje nustatyta, kad įtraukiant medžiagą į I priedą gali būti taikomos tam tikros sąlygos. Todėl yra tikslinga reikalauti, kad abamektinas būtų papildomai ištirtas dėl jo specifikacijos, taip pat reikia papildomos informacijos dėl metabolito U8 keliamo pavojaus paukščiams ir žinduoliams, vandens organizmams ir požeminiam vandeniui patvirtinimo. Epoksikonazolis turėtų būti toliau tiriamas dėl galimų endokrininę sistemą pažeidžiančių savybių, taip pat turėtų būti stebėsenos programa ilgalaikiam plitimui per atmosferą ir susijusiam pavojui aplinkai įvertinti; reikalinga papildoma informacija dėl jo metabolitų likučių pirminėse žemės ūkio kultūrose, sėjomainai auginamose kultūrose ir gyvūninės kilmės produktuose, taip pat informacija, norint įvertinti ilgalaikį pavojų augalų sėklas lesantiems paukščiams ir žolėdžiams žinduoliams. Fenpropimorfas turėtų būti toliau tiriamas siekiant patvirtinti metabolito BF–421–7 patekimą į dirvožemį. Fenpiroksimatas turėtų būti toliau tiriamas siekiant patvirtinti benzilo grupę turinčių metabolitų pavojų vandens organizmams ir bioakumuliacijos vandens gyvūnų maisto grandinėse pavojų. Tralkoksidimas turėtų būti toliau tiriamas siekiant patvirtinti ilgalaikį pavojų žolėdžiams žinduoliams. Visi pirmiau minėtų tyrimų duomenys ir informacija turėtų būti pranešėjų pateikti laikantis šios direktyvos I priede nustatytų terminų.
            
         
               (6)
            
            
               Prieš įtraukiant veikliąją medžiagą į I priedą, turėtų būti skiriamas tinkamas laikotarpis, per kurį valstybės narės ir suinteresuotosios šalys galėtų pasirengti laikytis dėl veikliosios medžiagos įtraukimo atsiradusių naujų reikalavimų.
            
         
               (7)
            
            
               Nepažeidžiant Direktyvoje 91/414/EEB nustatytų įpareigojimų, įtraukus veikliąją medžiagą į I priedą valstybėms narėms turėtų būti suteiktas šešių mėnesių laikotarpis nuo tos medžiagos įtraukimo, per kurį jos, siekdamos įsitikinti, kad laikomasi Direktyvoje 91/414/EEB, ypač jos 13 straipsnyje nustatytų reikalavimų ir I priede išdėstytų atitinkamų sąlygų, persvarstytų galiojančias augalų apsaugos produktų, kurių sudėtyje yra abamektino, epoksikonazolio, fenpropimorfo, fenpiroksimato ir tralkoksidimo, registracijas. Valstybės narės atitinkamai turėtų iš dalies keisti, pakeisti arba panaikinti galiojančias registracijas pagal Direktyvos 91/414/EEB nuostatas. Nukrypstant nuo pirmiau minėto termino, reikėtų suteikti ilgesnį laikotarpį, per kurį, laikantis Direktyvoje 91/414/EEB nustatytų vienodų principų, kiekvienu numatytu naudojimo atveju būtų pateikti ir įvertinti III priede nurodyti visi kiekvieno augalų apsaugos produkto dokumentų rinkiniai.
            
         
               (8)
            
            
               Ankstesnė patirtis, įgyta į Direktyvos 91/414/EEB I priedą įtraukus veikliąsias medžiagas, įvertintas remiantis Komisijos reglamento (EEB) Nr. 3600/92 (5) nuostatomis, rodo, kad gali kilti sunkumų interpretuojant galiojančios registracijos turėtojų pareigas, susijusias su galimybe naudotis duomenimis. Todėl siekiant išvengti tolesnių sunkumų, būtina aiškiau apibrėžti valstybių narių pareigas, visų pirma pareigą patikrinti, ar registracijos turėtojas gali naudotis tos direktyvos II priedo reikalavimus atitinkančiu dokumentų rinkiniu. Tačiau, aiškiau apibrėžus esamas pareigas valstybėms narėms arba registracijų turėtojams, naujų įsipareigojimų, palyginti su iki šiol priimtomis, I priedą iš dalies keičiančiomis direktyvomis, neatsirastų.
            
         
               (9)
            
            
               Todėl Direktyvą 91/414/EEB reikėtų atitinkamai iš dalies pakeisti.
            
         
               (10)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyvos 91/414/EEB I priedas iš dalies keičiamas pagal šios direktyvos priedą.
   2 straipsnis
   Valstybės narės ne vėliau kaip iki 2009 m. spalio 31 d. priima ir paskelbia įstatymus bei kitus teisės aktus, kurie įsigalioję įgyvendina šią direktyvą. Jos nedelsdamos pateikia Komisijai tų nuostatų tekstą bei tų nuostatų ir šios direktyvos atitikmenų lentelę.
   Tas nuostatas jos taiko nuo 2009 m. lapkričio 1 d.
   Priimdamos šias nuostatas valstybės narės daro jose nuorodą į šią direktyvą arba tokia nuoroda daroma jas oficialiai skelbiant. Valstybės narės nustato tokios nuorodos pateikimo tvarką.
   3 straipsnis
   1.   Vadovaudamosi Direktyva 91/414/EEB, valstybės narės, jei būtina, iki 2009 m. spalio 31 d. iš dalies keičia arba panaikina galiojančias augalų apsaugos priemonių, kurių sudėtyje yra veikliųjų medžiagų abamektino, epoksikonazolio, fenpropimorfo, fenpiroksimato ir tralkoksidimo, registracijas.
   Iki tos dienos jos ypač tikrina, ar laikomasi tos direktyvos I priede nurodytų reikalavimų, susijusių su abamektinu, epoksikonazoliu, fenpropimorfu, fenpiroksimatu ir tralkoksidimu, išskyrus su jais susijusių reikalavimų, apibrėžtų įrašo B dalyje, ir ar registracijos savininkas turi arba gali naudotis visu dokumentų rinkiniu, atitinkančiu tos direktyvos II priedo reikalavimus pagal tos direktyvos 13 straipsnyje išdėstytas sąlygas.
   2.   Nukrypdamos nuo 1 dalies nuostatų, kiekvieną registruotą augalų apsaugos produktą, kurio sudėtyje abamektinas, epoksikonazolis, fenpropimorfas, fenpiroksimatas ir tralkoksidimas yra vienintelė veiklioji medžiaga arba viena iš kelių veikliųjų medžiagų, kurios visos įtrauktos į Direktyvos 91/414/EEB I priedą ne vėliau kaip 2009 m. balandžio 30 d., valstybės narės iš naujo įvertina produktą pagal Direktyvos 91/414/EEB VI priede numatytus vienodus principus, vadovaudamosi tos direktyvos III priedo nuostatas atitinkančiu dokumentų rinkiniu ir atsižvelgdamos į jos I priedo įrašo B dalyje apibrėžtus reikalavimus, susijusius su abamektinu, epoksikonazoliu, fenpropimorfu, fenpiroksimatu ir tralkoksidimu. Remdamosi tuo vertinimu, jos nustato, ar produktas atitinka Direktyvos 91/414/EEB 4 straipsnio 1 dalies b, c, d ir e punktuose išdėstytas sąlygas.
   Tai nustačiusios valstybės narės:
   
               a)
            
            
               jei būtina, ne vėliau kaip iki 2013 m. balandžio 30 d. iš dalies keičia arba panaikina produkto, kurio sudėtyje abamektinas, epoksikonazolis, fenpropimorfas, fenpiroksimatas ir tralkoksidimas yra vienintelė veiklioji medžiaga, registraciją, arba
            
         
               b)
            
            
               jei būtina, iš dalies pakeičia arba panaikina produkto, kurio sudėtyje abamektintas, epoksikonazolis, fenpropimorfas, fenpiroksimatas ir tralkoksidimas yra viena iš kelių veikliųjų medžiagų, registraciją iki 2013 m. balandžio 30 d. arba iki tokiam pakeitimui ar panaikinimui skirtos datos, nustatytos atitinkama direktyva ar direktyvomis, kuriomis atitinkama medžiaga ar medžiagos buvo įtrauktos į Direktyvos 91/414/EEB I priedą, pasirinkdamos vėliausią datą.
            
         4 straipsnis
   Ši direktyva įsigalioja 2009 m. gegužės 1 d.
   5 straipsnis
   Ši direktyva skirta valstybėms narėms.
   
      Priimta Briuselyje, 2008 m. lapkričio 25 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 230, 1991 8 19, p. 1.
   
      (2)  OL L 55, 2000 2 29, p. 25.
   
      (3)  OL L 224, 2002 8 21, p. 23.
   
      (4)  EMST mokslinė ataskaita (2008) 148 „Bendros veikliosios medžiagos pesticido abamektino keliamos rizikos vertinimo tarpusavio peržiūros išvados“ (pateikta 2008 m. gegužės 29 d.).
   
   
      EMST mokslinė ataskaita (2008) 138 „Bendros veikliosios medžiagos pesticido epoksikonazolio keliamos rizikos vertinimo tarpusavio peržiūros išvados“ (pateikta 2008 m. kovo 26 d.).
   
   
      EMST mokslinė ataskaita (2008) 144 „Bendros veikliosios medžiagos pesticido fenpropimorfo keliamos rizikos vertinimo tarpusavio peržiūros išvados“ (pateikta 2008 m. balandžio 14 d.).
   
   
      EMST mokslinė ataskaita (2008) 143 „Bendros veikliosios medžiagos pesticido fenpiroksimato keliamos rizikos vertinimo tarpusavio peržiūros išvados“ (pateikta 2008 m. gegužės 5 d.).
   
   
      EMST mokslinė ataskaita (2008) „Bendros veikliosios medžiagos pesticido tralkoksidimo keliamos rizikos vertinimo tarpusavio peržiūros išvados“ (pateikta 2008 m. kovo 26 d.).
   
   
      (5)  OL L 366, 1992 12 15, p. 10.
   
      PRIEDAS
      Direktyvos 91/414/EEB I priedo lentelės pabaigoje įrašoma:
      
         
                     Nr.
                  
                  
                     Įprastas pavadinimas, identifikavimo numeriai
                  
                  
                     IUPAC pavadinimas
                  
                  
                     Grynumas (1)
                     
                  
                  
                     Įsigalioja
                  
                  
                     Įrašymo termino pabaiga
                  
                  
                     Konkrečios nuostatos
                  
               
                     „216
                  
                  
                     Abamektinas
                     CAS Nr. 71751–41–2
                     Avermektinas B1a
                     
                     CAS Nr. 65195–55–3
                     Avermektinas B1b
                     
                     CAS Nr. 65195–56–4
                     abamektinas
                     CIPAC Nr. 495
                  
                  
                     Avermektinas B1a
                     
                     (1 OE,14E,16E,22Z)-(1R,4S,5’S,6S,6’R,8R,12S,13S,20R,21R,24S)-6’-[(S)-antr-butil]-21,24-dihidroksi-5’,11,13,22-tetrametil-2-okso-3,7,19-trioksatetraciklo[15.6.1.14,8. 020,24]pentakoza-10,14,16,22-tetraen-6-spiro-2’-(5’,6’-dihidro-2’H-piran)-12-il 2,6-dideoksi-4-O-(2,6-dideoksi-3-O-metil-α-L-arabino-heksopiranozil)-3-O-metil-α-L-arabino-heksopiranozidas
                     Avermektinas B1b
                     
                     (1 OE,14E,16E,22Z)-(1R,4S,5’S,6S,6’R,8R,12S,13S,20R,21R,24S)-21,24-dihidroksi-6’-izopropil-5’,11,13,22-tetrametil-2-okso-3,7,19-trioksatetraciklo[15.6.1.14,8. 020,24]pentakoza-10,14,16,22-tetraen-6-spiro-2’-(5’,6’-dihidro-2’H-piran)-12-il 2,6-dideoksi-4-O-(2,6-dideoksi-3-O-metil-α-L-arabino-heksopiranozil)-3-O-metil-α-L-arabino-heksopiranozidas
                  
                  
                     ≥ 850 g/kg
                  
                  
                     2009 m. gegužės 1 d.
                  
                  
                     2019 m. balandžio 30 d.
                  
                  
                     A   DALIS
                     Leidžiama naudoti tik kaip insekticidą, akaricidą
                     B   DALIS
                     Vertindamos paraiškas registruoti augalų apsaugos produktus, kurių sudėtyje yra abamektino ir kurie nėra naudojami citrusiniams vaisiams, salotoms ir pomidorams, valstybės narės ypatingą dėmesį skiria 4 straipsnio 1 dalies b punkte nurodytiems kriterijams ir užtikrina, kad visi būtini duomenys ir informacija būtų pateikiami prieš registruojant tokius produktus.
                     Įgyvendinant VI priede numatytus vienodus principus, atsižvelgiama į abamektino peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. liepos 11 d.
                     Atlikdamos šį bendrą vertinimą, valstybės narės turi kreipti ypatingą dėmesį į:
                     
                                 —
                              
                              
                                 asmenų, dirbančių su šia medžiaga, saugą ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,
                              
                           
                                 —
                              
                              
                                 produktų likučius augalinės kilmės maiste ir įvertinti su maistu suvartojamų likučių poveikį vartotojams,
                              
                           
                                 —
                              
                              
                                 bičių, netikslinių nariuotakojų, paukščių, žinduolių ir vandens organizmų apsaugą. Nustačius šią riziką, prireikus turėtų būti taikomos rizikos mažinimo priemonės, pavyzdžiui, apsaugos zonų kūrimas, laukimo laikotarpiai.
                              
                           Atitinkamos valstybės narės gali prašyti pateikti:
                     
                                 —
                              
                              
                                 papildomus tyrimus dėl specifikacijos,
                              
                           
                                 —
                              
                              
                                 informaciją, reikalingą rizikos paukščiams ir žinduoliams tolesniam vertinimui,
                              
                           
                                 —
                              
                              
                                 informaciją, reikalingą rizikos vandens organizmams, susijusios su pagrindiniais dirvožemio metabolitais, vertinimui,
                              
                           
                                 —
                              
                              
                                 informaciją, reikalingą rizikos požeminiam vandeniui, susijusios su U8 metabolitu, vertinimui.
                              
                           Jos užtikrina, kad pranešėjai šių tyrimų duomenis pateiktų Komisijai per du metus nuo šios direktyvos įsigaliojimo.
                  
               
                     217
                  
                  
                     Epoksikonazolis
                     CAS Nr. 135319–73–2 (buvęs 106325–08–0)
                     CIPAC Nr. 609
                  
                  
                     (2RS, 3R)-1-[3-(2-chlorfenil)-2,3-epoksi-2-(4-fluorfenil)propil]-1H-1,2,4-triazolas
                  
                  
                     ≥ 920 g/kg
                  
                  
                     2009 m. gegužės 1 d.
                  
                  
                     2019 m. balandžio 30 d.
                  
                  
                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į epoksikonazolio peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. liepos 11 d.
                     Atlikdamos šį bendrą vertinimą, valstybės narės turi kreipti ypatingą dėmesį į:
                     
                                 —
                              
                              
                                 prireikus asmenų, dirbančių su šia medžiaga, saugą ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,
                              
                           
                                 —
                              
                              
                                 epoksikonazolio (triazolo) metabolitų poveikį vartotojams per maistą,
                              
                           
                                 —
                              
                              
                                 ilgalaikio plitimo per orą galimybę,
                              
                           
                                 —
                              
                              
                                 pavojų vandens organizmams, paukščiams ir žinduoliams. Prireikus registracijos sąlygose turi būti numatytos rizikos mažinimo priemonės.
                              
                           Atitinkamos valstybės narės užtikrina, kad pranešėjas pateikia Komisijai tolesnių tyrimų dėl galimų endokrininę sistemą pažeidžiančių epoksikonazolio savybių per dvejus metus nuo EBPO endokrininės sistemos pažeidimų tyrimų gairių arba Bendrijos suderintų tyrimų gairių priėmimo.
                     Atitinkamos valstybės narės užtikrina, kad pranešėjas ne vėliau kaip iki 2009 m. birželio 30 d. pateiktų Komisijai stebėsenos programą ilgalaikiam epoksikonazolio plitimui per atmosferą ir susijusiam pavojui aplinkai vertinti. Šios stebėsenos rezultatai pateikiami stebėsenos ataskaitos forma Komisijai vėliausiai iki 2011 m. gruodžio 31 d.
                     Atitinkamos valstybės narės užtikrina, kad pranešėjai vėliausiai per du metus nuo šios direktyvos įsigaliojimo Komisijai pateiktų informaciją apie epoksikonazolio metabolitų likučius pirminėse žemės ūkio kultūrose, sėjomainai auginamose kultūrose ir gyvūninės kilmės produktuose ir informaciją, reikalingą ilgalaikio pavojaus augalų sėklas lesantiems paukščiams ir žolėdžiams žinduoliams klausimui nagrinėti.
                  
               
                     218
                  
                  
                     Fenpropimorfas
                     CAS Nr. 67564–91–4
                     CIPAC Nr. 427
                  
                  
                     (RS)-cis-4-[3-(4-tret-butilfenil)-2-metilpropil]-2,6-dimetilmorfolinas
                  
                  
                     ≥ 930 g/kg
                  
                  
                     2009 m. gegužės 1 d.
                  
                  
                     2019 m. balandžio 30 d.
                  
                  
                     A   DALIS
                     Leidžiama naudoti tik kaip fungicidą.
                     B   DALIS
                     Įgyvendinant VI priede numatytus vienodus principus, atsižvelgiama į fenpropimorfo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. liepos 11 d.
                     Atlikdamos šį bendrą vertinimą, valstybės narės turi kreipti ypatingą dėmesį į:
                     
                                 —
                              
                              
                                 su medžiaga dirbančių asmenų ir darbuotojų saugą. Leistinose naudojimo sąlygose turi būti numatytos tinkamos asmens apsaugos ir rizikos mažinimo priemonės poveikiui sumažinti, pavyzdžiui, kasdieninio darbo krūvio ribojimai,
                              
                           
                                 —
                              
                              
                                 požeminio vandens apsaugą, jei veiklioji medžiaga yra naudojama vietovėse, kurių dirvožemio ir (arba) klimato sąlygos yra lengvai pažeidžiamos,
                              
                           
                                 —
                              
                              
                                 vandens organizmų apsaugą. Prireikus registracijos sąlygose turėtų būti nustatytos pavojaus mažinimo priemonės, pvz., buferinės zonos, nuotekų mažinimas ir nutekėjimą mažinantys antgaliai.
                              
                           Atitinkamos valstybės narės prašo pateikti papildomų tyrimų dėl metabolito BF-421–7 patekimo į dirvožemį patvirtinimo duomenis. Jos užtikrina, kad pranešėjai, kurių prašymu fenpropimorfas yra įtrauktas į šį priedą, pateiktų tokių tyrimų duomenis Komisijai per du metus nuo šios direktyvos įsigaliojimo.
                  
               
                     219
                  
                  
                     Fenpiroksimatas
                     CAS Nr. 134098–61–6
                     CIPAC Nr. 695
                  
                  
                     Tret-butil (E)-alfa-(1,3-dimetil-5-fenoksipirazol-4-ilmetilenamin-oksi)-p-toluatas
                  
                  
                     > 960 g/kg
                  
                  
                     2009 m. gegužės 1 d.
                  
                  
                     2019 m. balandžio 30 d.
                  
                  
                     A   DALIS
                     Leidžiama naudoti tik kaip akaricidą.
                     Šiais atvejais negalima naudoti:
                     
                                 —
                              
                              
                                 aukštuose javuose, kur yra didelis aerozolio nutekėjimo pavojus, pavyzdžiui, traktorius su sumontuotu oro purkštuvu ir darbų atlikimas rankiniu būdu.
                              
                           B   DALIS
                     Įgyvendinant VI priede numatytus vienodus principus, atsižvelgiama į fenpiroksimato peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. liepos 11 d.
                     Atlikdamos šį bendrą vertinimą, valstybės narės turi kreipti ypatingą dėmesį į:
                     
                                 —
                              
                              
                                 asmenų, dirbančių su šia medžiaga, ir darbuotojų saugą ir užtikrinti, kad naudojimo instrukcijose būtų numatyta naudoti tinkamas asmens apsaugos priemones,
                              
                           
                                 —
                              
                              
                                 poveikį vandens organizmams ir netiksliniams nariuotakojams ir privalo užtikrinti, kad registracijos sąlygose būtų įtrauktos, jei būtina, rizikos mažinimo priemonės.
                              
                           Atitinkamos valstybės narės gali prašyti pateikti informaciją, reikalingą toliau nagrinėti:
                     
                                 —
                              
                              
                                 benzilo grupę turinčių metabolitų keliamo pavojaus vandens organizmams klausimą,
                              
                           
                                 —
                              
                              
                                 bioakumuliacijos vandens gyvūnų maisto grandinėse pavojaus klausimą.
                              
                           Jos užtikrina, kad pranešėjai, kurių prašymu fenpiroksimatas yra įtrauktas į šį priedą, pateiktų tokią informaciją Komisijai per du metus nuo šios direktyvos įsigaliojimo.
                  
               
                     220
                  
                  
                     Tralkoksidimas
                     CAS Nr. 87820–88–0
                     CIPAC Nr. 544
                  
                  
                     (RS)-2-[(EZ)-1-(etoksiimin)propil]-3-hidroksi-5-mezitilcikloheks-2-en-1-onas
                  
                  
                     ≥ 960 g/kg
                  
                  
                     2009 m. gegužės 1 d.
                  
                  
                     2019 m. balandžio 30 d.
                  
                  
                     A   DALIS
                     Leidžiama naudoti tik kaip herbicidą.
                     B   DALIS
                     Įgyvendinant VI priede numatytus vienodus principus, atsižvelgiama į tralkoksidimo peržiūros ataskaitos išvadas, ypač į jos I ir II priedėlius, priimtus Maisto grandinės ir gyvūnų sveikatos nuolatiniame komitete 2008 m. liepos 11 d.
                     Atlikdamos šį bendrą vertinimą, valstybės narės turi kreipti ypatingą dėmesį į:
                     
                                 —
                              
                              
                                 požeminio vandens apsaugą, ypač nuo dirvožemio metabolito R173642, jei veiklioji medžiaga yra naudojama vietovėse, kurių dirvožemio ir (arba) klimato sąlygos yra lengvai pažeidžiamos,
                              
                           
                                 —
                              
                              
                                 žolėdžių žinduolių apsaugą.
                              
                           Prireikus, naudojimo sąlygose turėtų būti numatytos rizikos mažinimo priemonės.
                     Atitinkamos valstybės narės gali prašyti pateikti:
                     
                                 —
                              
                              
                                 informaciją, reikalingą norint toliau nagrinėti tralkoksidimo naudojimo keliamo ilgalaikio pavojaus žolėdžiams žinduoliams klausimą.
                              
                           Jos užtikrina, kad pranešėjai, kurių prašymu tralkoksidimas yra įtrauktas į šį priedą, pateiktų tokią informaciją Komisijai per du metus nuo šios direktyvos įsigaliojimo.“
                  
               
      
         (1)  Papildoma informacija apie veikliųjų medžiagų tapatumą ir specifikaciją pateikta jų peržiūros ataskaitose.